ai4bharat/Pralekha huggingface dataset:
वाणिज्य आणि उदयोग मंत्रालय
व्यापार मंडळाची 2 डिसेंबर 2020 रोजी बैठक होणार
नवे परकीय व्यापार धोरण आणि स्थानिक उत्पादन आणि निर्यातीला चालना देण्याच्या उपाययोजनांवर बैठकीत भर दिला जाणार
केंद्रीय वाणिज्य आणि उद्योगमंत्री पियुष गोयल यांच्या अध्यक्षतेखाली बुधवारी 2 डिसेंबर 2020 रोजी व्यापार मंडळाची व्हिडिओ कॉन्फरन्सिंगच्या माध्यमातून बैठक होणार आहे.
या बैठकीत नवे परकीय व्यापार धोरण  आणि स्थानिक उत्पादन आणि निर्यातीला चालना देण्यासाठी आवश्यक असलेल्या उपाययोजनांवर भर दिला जाणार आहे. व्यापार आणि उद्योग क्षेत्रातील संबंधितांशी नियमित चर्चा आणि सल्लामसलत करण्याची आणि भारताच्या व्यापाराला चालना देण्याचे उद्दिष्ट साध्य करण्यासाठी सरकारला परकीय व्यापार धोरणाशी संबंधित उपाययोजना सुचवण्यासाठी बीओटी हा मंच एक संधी उपलब्ध करून देत असतो. राज्य सरकारे आणि केंद्रशासित प्रदेशांना त्यांच्या व्यापार धोरणाशी संबंधित दृष्टिकोन स्पष्ट करण्यासाठी आणि भारत सरकारला देखील भारताच्या व्यापाराच्या क्षमतेवर आणि संधींवर परिणाम करणाऱ्या आंतरराष्ट्रीय घडामोडी आणि त्यांना तोंड देण्यासाठी आवश्यक उपाययोजनांची माहिती राज्ये आणि केंद्रशासित प्रदेशांना देण्यासाठी एक व्यासपीठ या माध्यमातून उपलब्ध होते. या बैठकीत आयात/निर्यातीची कामगिरी, आत्मनिर्भर भारतासाठी गुंतवणूक प्रोत्साहन धोरण, व्यापारविषयक उपायोजना- अलीकडच्या उपाययोजना आणि उचललेली पावले, नवे लॉजिस्टिक्स धोरण, व्यापाराला चालना देण्यासाठी सीमाशुल्क विभागाने केलेल्या उपाययोजना, बीओटीच्या गेल्या बैठकीपासून केलेल्या सुधारणा आणि उपक्रम, जेम- व्याप्ती आणि विस्तार आणि परकीय व्यापार धोरणाशी संबंधित विविध प्रकारच्या सूचना यांचा विचार केला जाणार आहे.
U.Ujgare/S.Patil/P.Kor
शिक्षण मंत्रालय
केंद्रीय शिक्षण मंत्री रमेश पोखरियाल ‘निशंक’ यांचे 16 व्या फिक्की उच्च शिक्षण शिखर परिषद 2021 मध्ये बीजभाषण
नवी दिल्ली, 25 फेब्रुवारी 2021
केंद्रीय शिक्षणमंत्री रमेश पोखरियाल ‘निशंक’ यांनी आज 16 व्या फिक्की उच्च शिक्षण शिखर परिषद 2021 मध्ये उद्घाटनपर भाषण केले. शिक्षण आणि वाणिज्य व उद्योग मंत्रालयाच्या सहकार्याने फेडरेशन ऑफ इंडियन चेंबर्स ऑफ कॉमर्स अँड इंडस्ट्रीच्या वतीने 16 व्या फिक्की उच्च शिक्षण शिखर परिषदेचे व्हर्चुअल आयोजन केले जात आहे. शिखर परिषदेची संकल्पना ‘‘उच्च शिक्षण @ 2030: R.I.S.E. – लवचिकता, नाविन्यपूर्ण संशोधन, शाश्वत उद्यम अशी आहे
यावेळी बोलताना पोखरियाल म्हणाले की, राष्ट्रीय शैक्षणिक धोरण 2020 मध्ये 21 व्या शतकाच्या गरजांना अनुकूल असे भारतीय शैक्षणिक व्यवस्थेत परिवर्तन घडवण्याचा मार्ग आहे. ते पुढे म्हणाले की, सरकारने धोरण तयार केले आहे, मात्र ते अंमलात आणण्यात खासगी क्षेत्राचा सहभाग महत्वाचा असणार आहे.
पोखरियाल म्हणाले, “सुगम्य, समानता, गुणवत्ता, किफायतशीर आणि जबाबदारी या मूलभूत स्तंभांवर आधारित एनईपी 2020 हे शाश्वत विकासासाठी 2030 च्या कार्यक्रमाशी अनुरूप आहे आणि भारताला ज्ञान समाज आणि जागतिक ज्ञान महासत्ता बनवण्याचे त्याचे उद्दिष्ट आहे.”
21 वे शतक युवा भारताचे असल्याने पुढील 20-30 वर्षांत युवा भारताची उर्जा आणि प्रतिभा जगाच्या प्रगतीसाठी वापरली जाईल, असेही त्यांनी सांगितले. केवळ कमी किंमतीमुळे नव्हे तर देशाने पुरवलेल्या समृद्ध आणि बुद्धिमान मानवी भांडवलामुळे भारत जगाची अनुसंधान व विकास राजधानी होण्यास सज्ज आहे.
फिक्की उच्च शिक्षण परिषदेचे कौतुक करताना पोखरियाल म्हणाले की, गेल्या काही वर्षांत, ही शिखर परिषद एक वैचारिक नेतृत्व मंच म्हणून विकसित झाली आहे आणि ती राष्ट्रीय आणि आंतरराष्ट्रीय पातळीवर चर्चा आणि ज्ञानाचे आदानप्रदान व्हावे यासाठी धोरण निर्माते, शिक्षणतज्ज्ञ, उद्योग आणि विद्यार्थ्यांसह मुख्य हितधारकांना एकत्र आणते.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
युवा व्यवहार आणि क्रीडा मंत्रालय
केंद्रीय मंत्री अनुराग ठाकूर आणि पुददूचेरीचे नायब राज्यपाल डॉ तामिळीसाई सौंदरराजन राष्ट्रीय युवा महोत्सव 2022 च्या लोगो आणि शुभंकर  चे पुददूचेरी इथे अनावरण.
युवक देशाची महत्वाची शक्ती असून राष्ट्र उभारणीत त्यांना भूमिका महत्वाची: अनुराग ठाकूर
केंद्रीय क्रीडा आणि युवक व्यवहार मंत्री अनुराग ठाकूर आणि पुददूचेरीचे नायब राज्यपाल डॉ तामिळीसाई सौंदरराजन 25व्या राष्ट्रीय युवा महोत्सव 2022 च्या लोगो आणि शुभंकर  चे पुददूचेरी इथे काल अनावरण करण्यात आले. हा युवा महोत्सव पुददूचेरी इथे 12 - 16 जानेवारी 2022 दरम्यान आयोजित करण्यात येईल. पुददूचेरी विधानसभेचे अध्यक्ष आर सेल्वम, पुददूचेरीचे मुख्यमंत्री एन रंगास्वामी, शिक्षण मंत्री ए नामासिवायाम देखील या प्रसंगी उपस्थित होते.
या प्रसंगी बोलताना अनुराग ठाकूर म्हणाले, पंतप्रधान नरेंद्र मोदींनी राष्ट्रीय युवा महोत्सव 2022 साठी पुददूचेरीची खास निवड केली आहे. पंतप्रधान या महोत्सवाचं उद्घाटन करतील आणि युवकांना संबोधित करतील, असं अनुराग ठाकूर म्हणाले. अनुराग ठाकूर यांनी राष्ट्रीय युवा महोत्सवाच्या ‘सक्षम युवा, सशक्त युवा’ या टॅगलाईनचे देखील अनावरण केले.
सध्या संपूर्ण जगाचे आपल्याकडे लक्ष असून, भारताला एकविसाव्या शतकात अतिशय महत्वाची भूमिका पार पाडायची आहे. युवक ही भारताची शक्ती आहे आणि राष्ट्रबांधणीत त्यांचे अतिशय महत्वाचे योगदान असणार आहे. आपल्या युवाशक्तिला कशी चालना द्यायची यावर आपल्याला अधिक भर द्यायला हवा. जेणेकरुन, भारत जगातील सर्वात भक्कम अर्थव्यवस्था असलेल्या देशांपैकी एक तसेच इतर क्षेत्रातही जागतिक शक्ती बनेल. आता माहिती तंत्रज्ञानापासून ते स्टार्ट अप्स पर्यंत, सगळीकडे भारताची सौम्य शक्ती दाखवण्याची वेळ आली आहे.” असे अनुराग ठाकूर यावेळी म्हणाले.
देशभरातील सर्व युवक, या उत्सवात सहभागी होण्यासाठी पुदुद्दूचेरी इथे येणार आहे. इथे येऊन युवक श्री अरविंदो यांच्या आयुष्यापासून प्रेरणा घेतील, असं विश्वास ठाकूर यांनी यावेळी व्यक्त केला. अरविंदो,अतिशय श्रेष्ठ दर्जाचे कवी होते, तत्त्वज्ञ होते, मार्गदर्शक तर होतेच; त्याशिवाय एक मोठे योगगुरुही होते. कवि सुब्रह्मण्यम भारती आणि स्वामी विवेकानंद सर्व युवकांसाठी एक आदर्श होते. “स्वातंत्र्याचा अमृत महोत्सव कार्यक्रमांमागची संकल्पना, लोकसहभाग ही आहे, म्हणूनच इथल्या स्थानिक लोकांनी, या युवा उत्सवात, उत्साहाने भाग घ्यावा, अशी आमची इच्छा आहे,” असे अनुराग ठाकूर पुढे म्हणाले. या युवा महोत्सवात होणाऱ्या विविध कार्यक्रमांची सविस्तर माहिती देतांना त्यांनी सांगितले की, हा महोत्सव आपल्याला भारताच्या सांस्कृतिक परंपरांचे दर्शन घडवेल.हा महोत्सव, पुददूचेरीच्या सांस्कृतिक आणि पर्यटनविषयक क्षमता सिद्ध करण्यास योग्य वाव देणारा असेल, असा विश्वास त्यांनी व्यक्त केला. हा महोत्सव सांस्कृतिक क्षेत्रासाठी पर्वणीच ठरेल तसेच,ईशान्य भारत, हिमालय प्रदेश आणि कच्छसारख्या दुर्गम प्रदेशात राहणाऱ्या युवकांना यामुळे आपली कला कौशल्ये दाखवण्याची संधी मिळेल, असा विश्वास त्यांनी व्यक्त केला.
त्याआधी, ठाकूर यांनी युवा महोत्सवासाठीच्या तयारीचा सविस्तर आढावा घेतला.
केंद्र सरकार दरवर्षी देशातल्या एका राज्यात, 12 जानेवारी ते 16 जानेवारी दरम्यान, राष्ट्रीय युवा महोत्सवाचे आयोजन करते. युवा दिन, म्हणजेच स्वामी विवेकानंदांच्या जयंतीपासून या महोत्सवाची सुरुवात होते. राष्ट्रीय युवा महोत्सवाचा मुख्य उद्देश, देशातील युवकांना एकत्र आणून, त्यांची कला तसेच इतर क्षेत्रातील कौशल्ये जगासमोर आणणे हा आहे. या महोत्सवात, मानवी आयुष्यातील जवळपास सर्वच सामाजिक-सांस्कृतिक पैलूंना स्पर्श केला जातो. युवा नवोदित कलाकारांना त्यांची कला सादर करण्याची संधी देणारे हे उत्तम व्यासपीठ आहे.
संरक्षण मंत्रालय
भारतीय सैन्यातील महिला अधिकाऱ्यांना स्थायी स्वरूपाचे कमिशन बहाल करणाऱ्या निवड समितीचे काम सुरू
नवी दिल्ली, 19 सप्टेंबर 2020
भारतीय लष्करात स्थायी स्वरूपाचे कमिशन महिला अधिकाऱ्याना देण्यासाठी स्त्री अधिकाऱ्यांचे परिक्षण करणाऱ्या पाच क्रमांकाच्या विशेष निवड समितीने लष्कराचा हेडक्वॉर्टरस मध्ये 14 सप्टेंबर 2020 पासून आपल्या कामकाजाला सुरुवात केली. वरिष्ठ जनरल दर्जाचे अधिकारी या समितीचे प्रमुख आहेत. तसेच त्यामध्ये ब्रिगेडियर पदावरील महिला अधिकाऱ्यांचा समावेश आहे. महिला अधिकाऱ्यांना या परिक्षणाचे अवलोकन करण्याची अनुमती देण्यात आली आहे, जेणेकरून या सर्व प्रक्रियेत पारदर्शकता राखली जाईल.
या परीक्षण प्रक्रियेत पात्र ठरणाऱ्या महिला अधिकाऱ्यांना किमान स्वीकारार्ह वैद्यकीय गटानुसार स्थायी स्वरूपाचे कमिशन बहाल केले जाईल.R.Tidke/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
गृह मंत्रालय
आपत्तीविषयक माहिती संबंधीची कार्यशाळा संपन्न, आपत्तीविषयक माहितीचे राष्ट्रीय पातळीवर संकलन करण्याची सुरूवात
नवी दिल्ली, 3 मे 2018
आपत्तीचा धोका कमी करण्याच्या दृष्टीकोनातून देशभरातील आपत्तीविषयक सर्व माहिती संकलित करण्याबद्दलची दोन दिवसीय कार्यशाळा नवी दिल्लीत घेण्यात आली. आज या कार्यशाळेचा समारोप झाला असून राष्ट्रीय स्तरावर आपत्ती विषयक माहिती संकलित करण्याची सुरुवात झाली आहे.
देशभरात विविध ठिकाणी होणाऱ्या नैसर्गिक आपत्तींची माहिती आणि आकडेवारी मिळवणे तसेच तपास अत्यंत कठीण काम असून ही निश्चित माहिती मिळाल्याशिवाय आपत्तीचे धोके टाळण्यासाठी ठोस पावले उचलणे अशक्य आहे. यासाठी राष्ट्रीय स्तरावर या माहितीचे संकलन व्हावे, यादृष्टीने ही कार्यशाळा घेण्यात आली.
राष्ट्रीय आपत्ती व्यवस्थापन प्राधिकरण यांनी युनिसेफ, संयुक्त राष्ट्र विकास कार्यक्रम आणि संयुक्त राष्ट्र आंतरराष्ट्रीय आपत्ती निवारण धोरण यांच्यासह ही कार्यशाळा आयोजित केली होती.
ही आकडेवारी गोळा करताना येणाऱ्या अडचणी, माहिती आणि आकडेवारीचे संकलन, सत्यता तपासणे, व्यवसथापन आणि विश्लेषण अशा सर्व विषयांवरून या दोन दिवसात चर्चा आणि सादरीकरण करण्यात आले. या चर्चेतून देशभरातल्या आकडेवारीची देखरेख आणि अद्ययावतीकरण करण्यासाठी एक विशेष गट स्थापन करण्यात आला आहे. आपत्तींचे धोके टाळण्यासाठी पंतप्रधानांनी आशियाई मंत्रिस्तरीय परिषदेत सांगितलेल्या 10 कलमी कार्यक्रमाची अंमलबजावली करण्यासाठी ही आकडेवारी उपयुक्त ठरेल.
N.Sapre/R.Aghor/P.Kor
(Visitor Counter : 68
उपराष्ट्रपती कार्यालय
कच्च्या तेलाचे स्वदेशी उत्पादन वाढवून देशाची ऊर्जा सुरक्षा सुनिश्चित करण्याचे उपराष्ट्रपतींचे आवाहन
इंडियन इन्स्टिट्यूट ऑफ पेट्रोलियम अँड एनर्जी  च्या पहिल्या दीक्षांत समारंभात उपराष्ट्रपतींचे संबोधन
नवी दिल्ली, 21 जानेवारी 2022
उपराष्ट्रपती, श्री एम. व्यंकय्या नायडू यांनी आज देशाची ऊर्जा सुरक्षा सुनिश्चित करण्यासाठी भक्कम संशोधन आणि विकास प्रयत्नांद्वारे कच्च्या तेलाचे स्वदेशी उत्पादन वाढविण्याचे आवाहन केले.
देशाच्या ऊर्जा मिश्रणात ‘आत्मनिर्भर भारताचे’ आवाहन करून, नायडू यांनी पेट्रोलियमचे देशांतर्गत शोध, नवीकरणीय स्त्रोतांच्या पूर्ण क्षमतेचा वापर करण्यावर आणि ऊर्जा उद्योगातील उत्कृष्टता आणि नवकल्पना यावर अधिक लक्ष केंद्रित करण्यास सुचवले.
भारत कच्च्या तेलाचा जगातील तिसरा सर्वात मोठा ग्राहक आहे आणि तरीही त्याच्या 80 टक्क्यांहून अधिक गरजांसाठी आयातीवर अवलंबून आहे हे लक्षात घेऊन श्री नायडू यांनी केवळ परकीय चलन वाचवण्यासाठीच नव्हे तर ऊर्जा सुरक्षा सुनिश्चित करण्यासाठी उत्पादन वाढवण्याचे महत्त्व अधोरेखित केले. नवीन क्षेत्रांमध्ये शोध वाढवण्याच्या उद्देशाने हायड्रोकार्बन एक्सप्लोरेशन लायसन्सिंग पॉलिसी  सारख्या सरकारच्या विविध धोरणात्मक सुधारणांची त्यांनी माहिती दिली.
विशाखापट्टणम येथील इंडियन इन्स्टिट्यूट ऑफ पेट्रोलियम अँड एनर्जी  च्या पहिल्या दीक्षांत समारंभाला उपराष्ट्रपती संबोधित करत होते. IIPE हे पेट्रोलियम संशोधनासाठी समर्पित विद्यापीठ आहे आणि संसदेच्या कायद्याद्वारे 2017 मध्ये राष्ट्रीय महत्त्वाची संस्था म्हणून त्याला मान्यता मिळाली.
वाढत्या ऊर्जेच्या मागणीवर लोकसंख्या आणि औद्योगिकीकरणाचा परिणाम लक्षात घेता, श्री नायडू म्हणाले की, 'भारताची प्राथमिक ऊर्जा मागणी 2045 पर्यंत सरासरी 3% पेक्षा जास्त दराने वाढण्याची अपेक्षा आहे, तर उर्वरित जगाच्या 1% पेक्षा कमी वाढ झाली आहे.'
या संदर्भात, श्री नायडू यांनी पेट्रोलियम क्षेत्रासाठी कुशल मनुष्यबळाच्या पुरवठ्यातील तफावत भरून काढण्यासाठी आणि बाजारातील प्रमुख उद्योजकांशी उद्योग-संस्थेचे मजबूत संबंध निर्माण करण्यासाठी IIPE आणि इतर ऊर्जा संस्थांना आवाहन केले.
राष्ट्रीय शैक्षणिक धोरण 2020 च्या उद्दिष्टानुसार उद्योगाला भेडसावणाऱ्या समस्यांवर संशोधन करायला आणि शैक्षणिक संशोधनामध्ये बहु-विषय दृष्टिकोन आणण्याला पीएच.डी.च्या विद्यार्थ्यांना प्रोत्साहन देण्याची सूचनाही त्यांनी केली.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
आरोग्य आणि कुटुंब कल्याण मंत्रालय
कोविड-19 प्रतिबंधक लसीकरणाची ताजी माहिती- 25वा दिवस
देशभरात 65.28 लाख आरोग्य कर्मचारी आणि आघाडीवर काम करणाऱ्या कर्मचाऱ्यांचे लसीकरण
आज संध्याकाळी 6.30 वाजेपर्यंत 2,69,202 लाभार्थ्यांचे लसीकरण
नवी दिल्ली, 9 फेब्रुवारी 2021
कोविड-19 प्रतिबंधक लसीकरण मोहिमे अंतर्गत लसीकरण झालेल्या आरोग्य कर्मचाऱ्यांची आणि आघाडीवरील कर्मचाऱ्यांची संख्या 25व्या दिवशी 65.28 लाखांवर पोहोचली आहे. कोविड प्रतिबंधक लसीकरणामध्ये केवळ 24 दिवसात 60 लाखांचा टप्पा ओलांडत भारताने लसीकरणात आघाडी घेतली आहे.
सर्व राज्ये/ केंद्रशासित प्रदेशात  आज झालेल्या लसीकरणाची आकडेवारी
हाती आलेल्या तात्पुरत्या अहवालानुसार आज संध्याकाळी 6.30 वाजेपर्यंत लसीकरण झालेल्या आरोग्य कर्मचारी आणि आघाडीवरील कर्मचाऱ्यांची एकूण संख्या 65,28,210 झाली आहे. आतापर्यंत लसीकरणाच्या 1,34,616 सत्रांचे आयोजन करण्यात आले. आजच्या दिवसात संध्याकाळी 6.30 वाजेपर्यंत 7860 सत्रांचे आयोजन करण्यात आले. त्यामध्ये 2,69,602 लाभार्थ्यांचे लसीकरण करण्यात आले असून त्यामध्ये 1,02,941 आरोग्य कर्मचारी आणि 1,66,261 आघाडीवरील कर्मचाऱ्यांचा समावेश होता.
|
|
S. No.
|
|
State/UT
|
|
Beneficiaries vaccinated
|
|
1
|
|
A & N Islands
|
|
3413
|
|
2
|
|
Andhra Pradesh
|
|
3,24,415
|
|
3
|
|
Arunachal Pradesh
|
|
13,480
|
|
4
|
|
Assam
|
|
1,08,887
|
|
5
|
|
Bihar
|
|
4,02,081
|
|
6
|
|
Chandigarh
|
|
6458
|
|
7
|
|
Chhattisgarh
|
|
1,96,908
|
|
8
|
|
Dadra & Nagar Haveli
|
|
1697
|
|
9
|
|
Daman & Diu
|
|
843
|
|
10
|
|
Delhi
|
|
1,26,353
|
|
11
|
|
Goa
|
|
8929
|
|
12
|
|
Gujarat
|
|
5,61,499
|
|
13
|
|
Haryana
|
|
1,84,730
|
|
14
|
|
Himachal Pradesh
|
|
61,271
|
|
15
|
|
Jammu & Kashmir
|
|
74,215
|
|
16
|
|
Jharkhand
|
|
1,39,693
|
|
17
|
|
Karnataka
|
|
4,39,543
|
|
18
|
|
Kerala
|
|
3,21,189
|
|
19
|
|
Ladakh
|
|
2309
|
|
20
|
|
Lakshadweep
|
|
920
|
|
21
|
|
Madhya Pradesh
|
|
3,80,112
|
|
22
|
|
Maharashtra
|
|
5,33,480
|
|
23
|
|
Manipur
|
|
11067
|
|
24
|
|
Meghalaya
|
|
9005
|
|
25
|
|
Mizoram
|
|
11046
|
|
26
|
|
Nagaland
|
|
5,656
|
|
27
|
|
Odisha
|
|
3,25,493
|
|
28
|
|
Puducherry
|
|
4301
|
|
29
|
|
Punjab
|
|
86,657
|
|
30
|
|
Rajasthan
|
|
4,90,356
|
|
31
|
|
Sikkim
|
|
6875
|
|
32
|
|
Tamil Nadu
|
|
1,84,720
|
|
33
|
|
Telangana
|
|
2,29,027
|
|
34
|
|
Tripura
|
|
50,852
|
|
35
|
|
Uttar Pradesh
|
|
6,73,542
|
|
36
|
|
Uttarakhand
|
|
85,359
|
|
37
|
|
West Bengal
|
|
3,98,319
|
|
38
|
|
Miscellaneous
|
|
63,510
|
|
Total
|
|
65,28,210
लसीकरण झालेल्या एकूण कर्मचाऱ्यांमध्ये 55,85,043 आरोग्य कर्मचारी आणि 9,43,167 आघाडीवरील कर्मचाऱ्यांचा समावेश आहे. आज रात्री उशिरा लसीकरणाचा अंतिम अहवाल पूर्ण करण्यात येईल.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
आरोग्य आणि कुटुंब कल्याण मंत्रालय
पुण्याच्या मेसर्स सीरम इन्स्टिट्यूट ऑफ इंडिया प्रा. लिमिटेड यांनी विकसित केलेल्या न्यूमोकोकल पॉलिसॅकराइड कॉन्जुगेट लसीला डीसीजीआयने दिली मंजुरी
नवी दिल्ली, 15 जुलै 2020
भारतीय औषध नियामक महामंडळाने  सर्वात पहिल्या संपूर्णतः स्वदेशी विकसित न्यूमोकोकल पॉलिसेकेराइड कॉन्जुगेट लसला मान्यता दिली आहे. ही लस पुण्याच्या मेसर्स सीरम इन्स्टिट्यूट ऑफ इंडिया प्रा. लिमिटेड यांनी विकसित केली आहे. सीरम इन्स्टिट्यूटने भारतात न्यूमोकोकल पॉलिसेकेराइड कॉन्जुगेट लसच्या पहिला टप्पा, दुसरा टप्पा आणि तिसऱ्या टप्प्याची क्लिनिकल चाचणी करण्यासाठी डीसीजीआयची मंजुरी प्राप्त केली. त्यानंतर संपूर्ण देशभरात या चाचण्या करण्यात आल्या. त्यानंतर या कंपनीने भारता व्यतिरिक्त गॅम्बियामध्येही क्लिनिकल चाचण्या केल्या आहेत.
त्यानंतर, या कंपनीने या लसचे उत्पादन करण्याची मान्यता आणि परवानगी मिळण्यासाठी अर्ज केला. भारतीय औषध नियामक महामंडळ कार्यालयाने लसीसाठी स्थापन केलेल्या विशेष तज्ञ समितीच्या  सहाय्याने, कंपनीने केलेला अर्ज आणि प्रयोगात्मक क्लिनिकल चाचण्यांचा डेटा यांचे परीक्षण केले. समितीने शिफारस केली आहे की या लसीच्या मार्केट ऑथोरायजेशनला परवानगी द्यावी. 14 जुलै 2020 रोजी पुण्याच्या मेसर्स सीरम इन्स्टिट्यूट ऑफ इंडिया प्रा. लिमिटेड या कंपनीला सर्वात पहिल्या संपूर्णतः स्वदेशी विकसित न्यूमोकोकल पॉलिसेकेराइड कॉन्जुगेट लसची निर्मिती करण्याची परवानगी देण्यात आली आहे. न्यूमोनियाच्या क्षेत्रामध्ये ही सर्वात पहिली संपूर्णतः स्वदेशी विकसित लस आहे. लसींच्या सर्व उत्पादक कंपन्या ह्या भारताबाहेर स्थित असल्याने याआधी या लसीची मागणी देशातील परवानाधारक आयातकांनी मोठ्या प्रमाणात पूर्ण केली आहे.
ही लस अर्भकांमध्ये "स्ट्रेप्टोकोकस न्यूमोनिया" मुळे होणारे आक्रमक रोग आणि न्यूमोनिया विरूद्ध सक्रिय लसीकरणासाठी वापरली जाते. ही लस इंट्रामस्क्युलर  पद्धतीने दिली जाते.M.Chopade/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
अर्थ मंत्रालय
अर्थव्यवस्थेच्या पुनरुज्जीवनामुळे 2020-21 च्या अखेरच्या तिमाहीमध्ये रोजगार निर्देशांकांची महामारीपूर्व पातळीपर्यंत उसळी
नवी दिल्ली, 31 जानेवारी 2022
कोविड महामारीमुळे केलेल्या लॉकडाऊनच्या काळात 2020-21 च्या पहिल्या तिमाहीमध्ये घसरण दाखवल्यानंतर रोजगारांच्या विविध निर्देशांकांनी पुन्हा एकदा उल्लेखनीय उसळी घेतली आहे. केंद्रीय अर्थ आणि कॉर्पोरेट व्यवहारमंत्री निर्मला सीतारामन यांनी आज संसदेमध्ये सादर केलेल्या आर्थिक सर्वेक्षण अहवालात श्रम बाजारपेठेमधील कल आणि कोविड 19 महामारीचा रोजगारावर झालेला परिणाम याचे विश्लेषण केले आहे.
शहरी श्रम बाजारपेठेतील कलः
अर्थव्यवस्थेचे पुनरुज्जीवन झाल्यामुळे बेरोजगारी दर, श्रमशक्ती सहभाग दर आणि कामगार लोकसंख्या प्रमाण हे निर्देशांक 2020-21 च्या अखेरच्या तिमाहीमध्ये या निर्देशांकांच्या जवळपास महामारीपूर्व आकडेवारीच्या पातळीपर्यंत पोहोचले असल्याचे ठराविक काळाने होणाऱ्या श्रमशक्ती सर्वेक्षणाच्या आकडेवारीनुसार दिसून आले असल्याचे आर्थिक सर्वेक्षण अहवालात नमूद करण्यात आले आहे.
ग्रामीण श्रम बाजारपेठेतील कल:
या सर्वेक्षणानुसार 2020 मध्ये लागू केलेल्या देशव्यापी लॉकडाऊनच्या काळात मनरेगा रोजगार सर्वोच्च पातळीपर्यंत पोहोचले. मात्र, यामध्ये एक आश्चर्यकारक बाब म्हणजे, पश्चिम बंगाल, मध्य प्रदेश, ओदिशा, बिहार या स्थलांतरित मजुरांची संख्या जास्त असलेल्या राज्यांमध्ये 2021 मधील बहुतेक महिन्यांमध्ये मनरेगा रोजगारांचे प्रमाण 2020 च्या संबंधित पातळीपेक्षा कमी राहिले आहे.
याच्या विपरित ज्या राज्यांमध्ये स्थलांतर केले जाते अशा पंजाब, महाराष्ट्र, कर्नाटक आणि तामिळनाडू या राज्यांमध्ये 2020 च्या तुलनेत 2021 मध्ये मनरेगाची मागणी जास्त राहिली.
चरितार्थाला चालना देण्यासाठी धोरणात्मक उपाय:
चरितार्थाला चालना देण्यासाठी आर्थिक सर्वेक्षणात अनेक धोरणांना अधोरेखित करण्यात आले आहे. यामध्ये आत्मनिर्भर भारत योजनेचा समावेश आहे, जिची घोषणा कोविड महामारीच्या काळात अर्थव्यवस्थेला चालना देण्यासाठी, कोविडमधून सावरण्याच्या कालखंडात सामाजिक सुरक्षा लाभांसह नव्या रोजगारांची निर्मिती करण्यासाठी आणि गमावलेले रोजगार पुन्हा मिळवून देण्यासाठी आत्मनिर्भर 3.0 पॅकेजचा एक भाग म्हणून करण्यात आली होती.
आपल्या गावांकडे परतलेल्या स्थलांतरित मजुरांना रोजगार मिळवून देण्यासाठी आणि चरितार्थाचे पर्याय देण्यासाठी गरीब कल्याण रोजगार अभियान जून 2020 मध्ये सुरू करण्यात आले.
त्याचप्रकारे 2021-22 या आर्थिक वर्षात मनरेगासाठीच्या तरतुदीमध्ये 2020-21 मधील 61,500 कोटी रुपयांवरून 73,000 कोटी रुपयांपर्यंत वाढ करण्यात आली. 2021-22 या आर्थिक वर्षासाठीच्या तरतुदीत आतापर्यंत 98,000 कोटी रुपयांपर्यंत वाढ करण्यात आली आहे. 2021-22 या आर्थिक वर्षात आतापर्यंत 8.70 कोटी व्यक्तींना आणि 6.10 कोटी कुटुंबांना काम उपलब्ध करून देण्यात आले आहे.
या सर्वेक्षणात प्रधानमंत्री श्रमयोगी मानधन  योजना, व्यापारी/ दुकानदार/ स्वयं रोजगारप्राप्त व्यक्तींसाठी राष्ट्रीय पेन्शन योजना, कामगारांना सामाजिक सुरक्षा योजनांचा लाभ मिळवून देण्यासाठी ई-श्रम पोर्टल आणि श्रमिकांच्या कल्याणासाठीश्रमिक सुधारणा यांसारख्या अनेक सामाजिक सुरक्षा योजनांच्या अंमलबजावणीच्या वाढीव गतीकडे लक्ष वेधण्यात आले आहे.S.Nilkanth/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 278
केंद्रीय लोकसेवा आयोग
केंद्रीय लोकसेवा आयोगाच्या सप्टेंबर 2023 मधील भर्तीचा अंतिम निकाल जाहीर
केंद्रीय लोकसेवा आयोगामार्फत सप्टेंबर 2023 मधील खालील भर्तीचे अंतिम निकाल जाहीर करण्यात आले आहेत. शिफारस केलेल्या उमेदवारांना टपालाने वैयक्तिकरित्या सूचित केले आहे. इतर उमेदवारांच्या अर्जांचा योग्य तो विचार करण्यात आला परंतु त्यांना मुलाखतीसाठी बोलावणे/ त्यांची पदासाठी शिफारस करणे शक्य झाले नाही याबद्दल आयोगाने खेद व्यक्त केला आहे.
यादीसाठी येथे क्लिक करा
आरोग्य आणि कुटुंब कल्याण मंत्रालय
भारतात गेल्या 24 तासांत 6.6 लाख नमुन्यांची चाचणी
28 राज्ये/केंद्रशासित प्रदेशात दररोज प्रति दशलक्ष 140 पेक्षा अधिक चाचण्या
नवी दिल्ली, 4 ऑगस्ट 2020
गेल्या 24 तासात, देशात कोविडच्या, 6,61,892 चाचण्या करण्यात आल्या. यामुळे आजवर झालेल्या एकूण चाचण्यांची संख्या 2,08,64,750 इतकी झाली आहे आणि प्रती दशलक्ष चाचण्यांचे प्रमाण 15,119 इतके झाले आहे.
केंद्र आणि राज्य सरकारच्या एकत्रित आणि लक्ष्यकेन्द्री प्रयत्नांमुळे, देशभरात, चाचण्यांची संख्या वाढली आहे, आणि त्यामुळे लवकर निदान होऊन कोविड पॉझिटिव्ह रुग्ण अलग ठेवण्यात यश आले आहे. ICMR च्या चाचण्या वाढविण्याच्या धोरणामुळे, देशात चाचण्यांच्या सुविधेचे जाळे निर्माण करण्यात यश आले आहे.
जागतिक आरोग्य संघटनेने “कोविड-19 च्या संदर्भात सार्वजनिक आरोग्याचे निकष आणि सामाजिक उपाययोजना” याबाबत दिलेल्या मार्गदर्शक सूचनांमध्ये, संशयित रुग्ण शोधण्यासाठी, सर्वसमावेशक सर्वेक्षण करण्याचा सल्ला दिला आहे. प्रत्येक देशात दररोज प्रती दशलक्ष लोकसंख्येच्या प्रमाणात 140 चाचण्या होणे गरजेचे आहे, असेही जागतिक आरोग्य संघटनेने म्हटले आहे.
देशात सध्या दररोज सरासरी प्रती दशलक्ष 479 चाचण्या होत आहे. मात्र देशातील 28 राज्ये/केंद्रशासित प्रदेशात, दररोज प्रती दशलक्ष 140 चाचण्या होत आहे.
‘टेस्ट, ट्रॅक, ट्रीट’ या दृष्टीकोनावर आधारित धोरणाचे लक्ष्य कोविड-19 च्या चाचण्यांचा पॉझिटिव्हीटी दर कमी करणे हा आहे. सध्या देशात सरासरी पॉझिटिव्हीटी दर 8.89% इतका आहे. देशातील 28 राज्ये/केंद्रशासित प्रदेशात हा दर 10% पेक्षा कमी असून, चाचण्या करण्याच्या धोरणाला यश येत असल्याचे हे निदर्शक आहे. हा पॉझिटिव्हीटी दर पाच टक्क्यांपर्यंत कमी करण्याचे केंद्र आणि राज्य/ केंद्रशासित प्रदेशांचे उद्दिष्ट आहे.
दररोज देशात 10 लाख चाचण्या करण्याचे उद्दिष्ट ठेवत, चाचण्यांची क्षमता सातत्याने वाढवली जात आहे. देशात सध्या चाचण्यांच्या प्रयोगशाळा 1356 इतक्या आहेत. यात सरकारी प्रयोगशाळा 917 आणि खाजगी प्रयोगशाळा 439 एवढ्या आहेत. यात : -
- रियल टाईम RT PCR आधारित चाचण्यांच्या प्रयोगशाळा: 691 
- TrueNat आधारित चाचण्यांच्या प्रयोगशाळा: 558 
- CBNAAT आधारित चाचण्यांच्या प्रयोगशाळा: 107 
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
उपराष्ट्रपती कार्यालय
समाजात जागल्याची भूमिका बजावणाऱ्या यंत्रणेला प्रोत्साहन देण्याची उपराष्ट्रपतींची कॉर्पोरेट जगताला सूचना
येत्या काही महिन्यातच अर्थव्यवस्था पूर्वपदावर येईल असा उपराष्ट्रपतींचा विश्वास
अर्थव्यवस्था बळकट करण्यासाठी भारतीय उद्योग जगताने पुढाकार घ्यावा – उपराष्ट्रपती
कंपनी सचिवांनी उत्तम प्रथांचा अंगीकार करत उत्तम कॉर्पोरेट प्रशासन सुनिश्चित करण्याचे आवाहन
समाजात व्हिसल ब्लोईंग अर्थात जागल्याची भूमिका बजावणाऱ्या यंत्रणेला जाणीवपूर्वक प्रोत्साहन देण्याची आणि जागल्याचे संरक्षण करण्याची सूचना उपराष्ट्रपती एम वेंकय्या नायडू यांनी कॉर्पोरेट जगताला केली आहे.
कंपनी सेक्रेटरी ऑफ इंडिया संस्थेच्या ई पदवीदान कार्यक्रमाला ते संबोधित करत होते. भागधारकांसह सर्व संबंधितांचा विश्वास वृद्धिंगत व्हावा यासाठी कॉर्पोरेट प्रशासनातल्या सर्वच बाबींमध्ये पारदर्शकता आणि उत्तरदायित्व सुनिश्चित करणे महत्वाचे आहे, यावर त्यांनी भर दिला.
सार्वजनिक पैशाचे रक्षण करण्याच्या गरजेवर भर देत अनियमिततेला त्यात कोणताही वाव असता कामा नये असे त्यांनी सांगितले. काही जणांच्या कृतीमुळे भारतीय व्यवसायाच्या नावाला बट्टा लागत असल्याचे सांगून युवा कंपनी सचिवांनी कॉर्पोरेट प्रशासनात नीती मुल्ये आणि उत्तरदायित्व जपावे, असे आवाहन त्यांनी केले. हा व्यवसाय मिशन म्हणून हाती घेतला पाहिजे, असे त्यांनी सांगितले.
येत्या महिन्यांमध्ये अर्थव्यवस्था पूर्वपदावर येईल असा विश्वास व्यक्त करून अर्थव्यवस्था बळकट करण्यासाठी भारतीय उद्योग क्षेत्राने पुढाकार घेण्याचे आवाहन त्यांनी केले.
कोरोना विरोधातल्या लढ्यात आणि अर्थव्यवस्थेला गती देण्यासाठी पावले उचलण्यात भारताने, विकसित देशासह इतर अनेक देशांच्या तुलनेत सरस कामगिरी केल्याचे ते म्हणाले. महामारी आणि त्याचे आर्थिक परिणाम यासंदर्भात भारताने निर्णायक पावले उचलल्याचे आयएमएफ प्रमुख क्रिस्टलीना जॉर्जीव्हा यांच्या वक्तव्याचा संदर्भही त्यांनी दिला. अर्थव्यवस्था पूर्वपदावर येण्यासाठी सर्व संबंधितांनी समन्वित प्रयत्न करण्याचे आवाहन त्यांनी केले. उत्तम कॉर्पोरेट प्रशासनावर लक्ष केंद्रित करत भारतीय कंपनी सचिव संस्था यामध्ये महत्वाची भूमिका बजावू शकते, असेही ते म्हणाले.
U.Ujgare/N.Chitale/P.Kor